CELEX: C2005/057/44
Language: sk
Date: 2005-03-05 00:00:00
Title: Vec T-461/04: Žaloba podaná dňa 1. decembra 2004: Imagination Technologies Ltd proti Úradu pre harmonizáciu vnútorného trhu (ochranné známky a vzory)

5.3.2005   
            
            
               SK
            
            
               Úradný vestník Európskej únie
            
            
               C 57/26
            
         Žaloba podaná dňa 1. decembra 2004: Imagination Technologies Ltd proti Úradu pre harmonizáciu vnútorného trhu (ochranné známky a vzory)
   (Vec T-461/04)
   (2005/C 57/44)
   Jazyk konania: angličtina
   Imagination Technologies Ltd, so sídlom v Hertfordshire (Spojené kráľovstvo), v zastúpení: M. Edenborough, barrister, P. Brownlow a N. Jenkins, solicitors, podal dňa 1. decembra 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Žalobca navrhuje, aby Súd prvého stupňa:
   
               —
            
            
               zrušil rozhodnutie druhého odvolacieho senátu č. 108/2004-2,
            
         
               —
            
            
               zrušil rozhodnutie prieskumového oddelenia z 12. septembra 2003,
            
         
               —
            
            
               vrátil prihlášku ochrannej známky Spoločenstva č. 2 396 075 Úradu, alebo subsidiárne odvolaciemu senátu na ďalšie skúmanie,
            
         
               —
            
            
               zaviazal Úrad nahradiť žalobcovi trovy konania, ktoré žalobcovi vznikli v súvislosti s touto žalobou, s odvolaním pred odvolacím senátom a v konaní pred prieskumovým oddelením.
            
         Žalobné dôvody a hlavné tvrdenia
   
               Prihlasovaná ochranná známka Spoločenstva:
            
            
               Slovná známka „PURE DIGITAL“ pre tovary a služby v triede 9 a triede 38 (elektrické a elektronické prístroje určené na používanie s multimediálnymi zábavnými systémami, video prístroje, počítačový hardware, zabezpečenie telekomunikačného prístupu do počítačových databáz a internetu,...) – prihláška č. 2 396 075
            
         
               Rozhodnutie prieskumového pracovníka:
            
            
               Prihláška sa zamieta.
            
         
               Rozhodnutie odvolacieho senátu:
            
            
               Odvolanie sa zamieta.
            
         
               Dôvody žaloby:
            
            
               Porušenie článku 7 ods. 1 písm. b) a článku 7 ods. 1 písm. c) nariadenia Rady (ES) č. 40/94.